Šarišsko-zemplínsky seniorát

**Šarišsko-zemplínsky seniorát**  (v plnom znení **Šarišsko-zemplínsky seniorát Evanjelickej cirkvi augsburského vyznania na Slovensku**, v skratke **ŠZS**) je seniorát Východného dištriktu Evanjelickej cirkvi na Slovensku v druhom stupni. V senioráte je celkovo 24 cirkevných zborov. Nachádzajú sa piatich okresoch Prešovského kraja a to Bardejov (Bardejov, Lopúchov, Marhaň, Richvald, Zlaté),  Prešov (Chmeľov, Chmeľovec, Chminianske Jakubovany, Nemcovce, Prešov, Žehňa), Sabinov (Sabinov), Svidník (Giraltovce, Kuková), Vranov nad Topľou (Bystré, Hanušovce nad Topľou, Kladzany, Merník, Soľ, Vranov nad Topľou, Vyšný Žipov) a v dvoch okresoch Košického kraja a to Michalovce (Michalovce, Pozdišovce),  Trebišov (Trebišov). Seniorát sídli v sídle cirkevného zboru seniora.

## Seniori
*Martin Chalupka (CZ Marhaň) (2017 - )
*Ján Velebír (CZ Bardejov) (2011 - 2017)
*Ján Bakalár (CZ Prešov) (2005 - 2011)
*Slavomír Gallo (VZ Vranov nad Topľou) (1998 - 2005)
*Boris Mišina (CZ Soľ) (1994 - 1998)
*Ján Midriak (CZ Prešov) (1984-1994)
*Koloman Líška (CZ Vranov nad Topľou) (1972-1984) 
*Ctibor Ján Handzo (CZ Prešov)(1953 - )

## Cirkevné zbory
*Bardejov s členením: 
** matkocirkev Bardejov (vrátane častí mesta: Bardejovská Nová Ves, Bardejovské Kúpele a Bardejovský Mihaľov, Dlhá Lúka)
** dcérocirkvy: Lukavica, Mokroluh, Rokytov, Vyšná a Nižná Voľa
** filiálky: Janovce, Kobyly,
** diaspory: Andrejová, Becherov, Beloveža, Brezovka, Hažlín, Hrabovec, Hutka, Chmeľová, Jedlinka, Komárov, Kružlov, Kurov, Lipová, Mikulášová, Nižná Polianka, Ondavka, Ortuťová, Poliakovce, Regetovka, Rešov, Smilno, Stebník, Stebnícka Huta, Šarišské Čierne, Šašová, Tarnov, Varadka, Vyšná Polianka, Zborov.
*Bystré s filiálkou Hermanovce
*Giraltovce, filiálky Železník, Lužany pri Topli, Mičakovce a diaspora Svidník
*Hanušovce nad Topľou s dcérocirkvami Petrovce, Pavlovce, Medzianky a filiálkami Vlača a Remeniny
*Chmeľov s filiálkami Babie, Radvanovce,
*Chmeľovec s filiálkou Čelovce
*Chminianske Jakubovany s filiálkou Chmiňany
*Kladzany s filiálkami Hencovce, Humenné, Tovarnianska Polianka
*Kuková s filiálkami Kračúnovce, Kalnište, Dukovce 
*Lopúchov s filiálkami Buclovany, Raslavice 
*Marhaň s filiálkami Porúbka, Hankovce, Oľšavce
*Merník s filiálkami Michalok, Komarany, Kvakovce
*Michalovce s filiálkami Lastomír, Trakany, Sobrance, Čierna n/T
*Nemcovce s filiálkami Lada, Šarišská Poruba, Lipníky
*Pozdišovce s filiálkami Šamudovce, Bracovce, Moravany
*Prešov s filiálkami Bzenov, Gregorovce, Haniska, Janov, Kojatice, Malý Šariš, Petrovany, Podhradík, Rokycany, Veľký Šariš, Vyšná Šebastová, Žipov, Župčany, 
*Richvald 
*Sabinov s filiálkami Daletice, Medzany, Orkucany 
*Soľ s filiálkami Zámutov, Čaklov, Hlinné, Zlatník, Jastrabie nad Topľou 
*Trebišov s fíliálkou Sečovce a priľahlou diaspórou na území okresu Trebišov
*Vranov nad Topľou s filiálkou Kvakovce 
*Vyšný Žipov s filiálkami Čierne nad Topľou, Skrabské 
*Zlaté s filiálkou Sveržov
*Žehňa s filiálkami Lesíček, Tuhrina, Šarišské Bohdanovce

## História
Po vzniku Československej republiky sa prvá synoda v novom štáte konala v Trenčianskych Tepliciach - od 18. januára do 24. mája 1921. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov - Východného a Západného.

Po prijatí cirkevnej ústavy v roku 1953 patril Šarišsko-zemplínsky seniorát do Východného dištriktu  spolu s nasledujúcimi seniorátmi: Gemerský, Košický, Liptovsko-oravský, Tatranský, Turčiansky seniorát.

Územné začlenenie seniorátu sa nezmenilo ani po prijatí novej ústavy v roku 1993 v Uhrovci.

## Počet členov
Zo štúdie pre nové usporiadanie mal ŠZS v Košickom kraji 1 739 a v Prešovskom kraji 23 798, čo je spolu 25 537 členov.

## Referencie

## Externé odkazy
#Šarišsko-zemplínsky seniaorát na ecav.sk

Kategória:Evanjelické cirkevné senioráty na Slovensku